**ABSZTRAKT BEJELENTÉS – ÚTMUTATÓ**

Kérjük, olvassa el figyelmesen az alábbi tájékoztatót összefoglaló elkészítése előtt!

**Kérjük, összefoglalót elsősorban a kongresszus témáiban jelentsen be:**

1. myeloproliferativ betegségek (CMPD, AML, MDS)
2. transzplantáció - sejtes terápiák
3. transzfuziológia
4. infekciók
5. hemolitikus anémiák
6. lymphoproliferativ betegségek (non-Hodgkin, Hodgkin, CLL, myeloma, ALL)
7. hemosztazeológia
8. egyéb hematológiai betegségek

**TARTALMI KÖVETELMÉNYEK:**

A bejelentett előadás/poszter új, máshol még nem publikált anyagot tartalmazzon. Az összefoglalónak konkrét adatokat kell tartalmaznia a következő felosztásban:

* Bevezetés, Célkitűzés
* Anyag és módszer
* Eredmények
* Következtetés

**FORMAI KÖVETELMÉNYEK:**

Az egységes formátumú megjelenés érdekében kérjük a következő útmutatók betartását:

* Összefoglalóját „Arial” betűtípussal, 12 pontos betűmérettel, egyes sorközzel, **MAGYAR NYELVEN készítse** **el.** A szerzők listáját és a címet is magába foglalóan, a szóközökkel együtt maximum **2200 karakter** lehet nyelvenként külön-külön.
* Az absztrakt címe félkövérbetűkkel íródjon.
* A cím alá, egy sort kihagyva a szerző(k) neve kerüljön (Prof., Dr., és egyéb titulusok nélkül). Az egységes névmutató miatt a vezeték- és keresztnév megadása is szükséges minden szerzőnél! Húzza alá az előadó nevét a szerzők közül.
* Egy sort kihagyva, a következő sorban az intézet, osztály és a város szerepeljen. Különböző munkahelyekről érkező szerzőtársak esetén kérjük azokat arab számmal sorszámozni felső indexben. (A sorszámokat a szerzők neve mögött is kérjük megadni.)
* Egy sort kihagyva kezdődhet az összefoglaló. A szövegben használt rövidítéseket definiálni szükséges. A teljes szöveg bekezdések nélkül, egyes sorközzel, sorkizárt formátumban íródjon. Táblázatokat, grafikonokat tartalmazhat az összefoglaló. Képek, fotók nem kerülhetnek az összefoglalóba.
* a kongresszusra bejelentett absztraktjai közül csak egy tartható meg előadásként, a többit poszter formájában kérjük elkészíteni a bírálat szerint.

**Figyelem! Az elfogadott absztraktokat javítás és változtatás nélkül, a szerzők által benyújtott tartalommal és formában tesszük közzé az absztrakt összefoglalóban!**

**BEKÜLDÉSI TUDNIVALÓK:**

* Kérjük, elkészült összefoglalóját a rendezvény weboldalán ([Magyar Hematológiai és Transzfuziológiai Társaság XXIX. Kongresszusa](https://regio10.hu/rendezveny/magyar-hematologiai-es-transzfuziologiai-tarsasag-xxix-kongresszusa/)) a „Dokumentum feltöltése” menüben elektronikus formában nyújtsa be, MS Word fájlként tallózva.
* A határidőt követően küldött összefoglalót nem áll módunkban elfogadni.
* A weboldalra csak a „Saját fiók”-ba történő belépés után lehet dokumentumot feltölteni! Amennyiben a weboldalon még nincs saját fiókja, először kérjük regisztráljon a weboldalon!
* Az absztrakt beküldése nem jelent automatikus regisztrációt a konferenciára! Az elbírálást követően kérjük, hogy a weboldalon 2023. február 1-től online regisztráljon!
* A Kongresszus tudományos bizottsága fenntartja a jogát arra, hogy a beérkezett összefoglalók száma és témája szerint dönt előadás, illetve poszter szekcióba történő besorolásról. Erről értesítést küldünk.

**Az összefoglalók beérkezési határideje: 2023. április 3.**

**A Tudományos Bizottság az előadásokat, illetve a posztereket 2023. április 17-ig elbírálja.**

**A döntésről mindenkit e-mailben értesítünk.**